open-index/open-wikipedia-markdown huggingface dataset:
1968. gada vasaras olimpiskās spēles

**1968. gada vasaras olimpiskās spēles** bija deviņpadsmitās vasaras olimpiskās spēles. Tās no  līdz  notika Meksikas galvaspilsētā Mehiko. Oficiāli spēles atklāja Meksikas prezidents Gustavo Diezs Ordazs. Šīs bija pirmās olimpiskās spēles, kuras notiek spāņvalodīgā valstī un Latīņamerikā. Tāpat šī bija trešā vasaras olimpiāde, kas notiek rudenī, un otrās olimpiskās spēles, kas nenotika Eiropā, ASV vai Austrālijā. Mehiko olimpiskās spēles bija pirmās, kurās atsevišķi startēja Austrumvācija un Rietumvācija.

Mehiko olimpiskajās spēlēs piedalījās 112 valstis, kuras pārstāvēja 5530 sportisti. Kopumā tika sadalīti 172 medaļu komplekti 20 sporta veidos.

Vieglatlētikas 200 metru distances apbalvošanas ceremonijā ASV sportisti Tomijs Smits (zelts) un Džons Karloss (bronza) pacēla melnā cimdā ietērptu dūri, tā paužot savu atbalstu cīņai par melnādaino cilvēktiesībām.

## Spēļu rīkošanas vietas izvēle
Mehiko par 19. vasaras olimpisko spēļu mājvietu tika izvēlēta  Starptautiskās Olimpiskās komitejas sesijas laikā Bādenbādenē, Vācijā. Mehiko par spēļu rīkošanas tiesībām apsteidza Lionu, Buenosairesu un Detroitu.

## Medaļu kopvērtējums

## Skatīt arī
* Olimpiskās spēles
* Vasaras olimpiskās spēles
* Starptautiskās Olimpiskās komitejas valstu un teritoriju kodi
* Vieglatlētika 1968. gada vasaras olimpiskajās spēlēs — Vīrieši, šķēpa mešana

## Ārējās saites

* SOK jumtalapa par Mehiko olimpiskajām spēlēm 
* Sports-Reference profils
Amanda Bainsa

**Amanda Laura Bainsa** (; dzimusi  Tausandoksā, Kalifornijas štatā, ASV) ir amerikāņu aktrise, dziedātāja. Bijusī TV šova "All That" dalībniece. Savu karjeru sākusi 1993. gadā. Plašāku publikas ievērību guvusi vadīdama savu TV programmu *[[The Amanda Show]]* *[[Nickelodeon]]*. Taču 2000. gadu sākumā sākusi piedalīties dažādu seriālu veidošanā. Vēl ir filmējusies filmās "Viņa ir viņš" (2006), "Matu laka" (2007), "Ko vēlas meitene" (2003).

## Filmogrāfija
* 2002: "Lielais, resnais melis" (*Big Fat Liar*)
* 2003: "Ko vēlas meitene" (*What a Girl Wants*)
* 2003: "Sivēntiņa lieliskais piedzīvojums" (*Charlotte's Web 2: Wilbur's Great Adventure*)
* 2005: "Roboti" (*Robots*)
* 2005: *[[Love Wrecked]]*
* 2006: "Viņa ir viņš" (*She's the Man*)
* 2007: "Matu laka" (*Hairspray*)
* 2007: "Sniegbaltīte" (*Sydney White*)
* 2010: "Vieglas uzvedības teicamniece" (*Easy A*)

## Ārējās saites
Find Your Love

"**Find Your Love**" ir kanādiešu dziedātāja Drake dziesma. Dziesmu sarakstīja Dreiks kopā ar Patriku Reinoldu, Džefu Baskeru un Kanje Vestu, bet producēja Dreiks kopā ar Džefu Baskeru, Kanje Vestu un No I.D.. Dziesma ir otrais singls no viņa debijas albuma *[[Thank Me Later]]*. Dziesmu pa radio stacijām sāka atskaņot 2010. gada 28. aprīlī, bet digitālai lejupielādei izdota 2010. gada 5. maijā.

Dziesma ir producēta līdzīgā stilā, kā Kanje Vesta albuma *[[808s & Heartbreak]]* dziesmas, un tā ieguva pārsvarā labus kritiķu vērtējumus. Dziesma debitēja ASV top četrdesmit. Dziesmai arī ir videoklips, kurš uzņemts Jamaikā.

## Topu pozīcijas

## Atsauces

## Ārējās saites
* Videoklips
Karijs

**Karijs** var būt:

* karijs (garšviela) — garšvielu maisījums;
* karijs (ēdiens)
* Karijs (uzvārds).
Ostrovas ciems

**Ostrovas ciems** var būt:
* Aulejas pagasta nosaukums līdz 1964. gadam
* Ostrovas ciems - administratīvi teritoriāla vienība Ludzas rajonā līdz 1954. gadam
Indras pagasts

**Indras pagasts** ir viena no Krāslavas novada administratīvajām teritorijām, Baltkrievijas pierobežā. Robežojas ar sava novada Piedrujas, Kalniešu un Robežnieku pagastiem, kā arī Baltkrievijas Vitebskas apgabala Verhņadzvinskas rajonu. 

## Daba
### Hidrogrāfija
**Upes:** Gorodiščes upīte (Izovka), Krutovka, Seļica.

**Ezeri:** Baltais ezers (Beloje), Dolgojes ezers, Garais ezers, Izovas ezers, Krakļinka, Krugļeņkoje, Maksimovas ezers, Melnezers (Čornoje), Ostrovnas ezers, Saveiku ezers.

## Vēsture
Pēc miera līguma ar Krieviju noslēgšanas 1920. gada augustā **Pridruiskas (Piedrujas) pagasts** (*Придруйская*) un daļa Suškovas pagasta (*Сушковская*; ), kas arī tika piedalīta pagastam, no Drisas apriņķa tika pievienoti Daugavpils apriņķim Latvijā. Līdz 1920. gada agrārajai reformai tagadējā Indras pagasta teritorijā atradās Balbinavas un Dvorčānu muižas. 

1939. gadā Daugavpils apriņķa Piedrujas pagastu (platība 1935. gadā - 164,86 km²) pārdēvēja par **Indras pagastu** (1937. gadā 6793 iedzīvotāji), kas aizņēma tagadējo Indras un Piedrujas pagastu teritoriju. 

1945. gadā pagastā izveidoja Dvorčānu, Indras, Ķeļavas, Kuzmiņu, Piedrujas un Voicuļevas ciema padomes, bet pagastu 1949. gadā likvidēja. Krāslavas rajona **Indras ciemam** 1950. gadā pievienoja likvidēto Kuzmiņu ciemu, 1961. gadā - likvidēto Voicuļevas ciemu.

1990. gadā ciemu reorganizēja par pagastu. 2009. gadā Indras pagastu kā administratīvo teritoriju iekļāva Krāslavas novadā. Pagasts aizņem bijušā Piedrujas (Indras) pagasta ziemeļdaļu.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

### Apdzīvotās vietas
Lielākās apdzīvotās vietas ir **[[Indra]]** (pagasta centrs), Auguļi, Baltā, Bārtuļi, Berniški, Breimani, Butkanova, Čaplinščina, Cīņģeļi, Dalidova, Dargeļeva, Dedevizovščina, Ganusova, Geidāni, Gorodišče, Janeļeva, Karklinova, Kazinci, Kelova, Kikovščina, Kļasi, Kuzmuni, Lapoški, Maksimova, Masiški, Melnā, Naktjunova, Ostrovna, Peļši, Petrovščina, Rusakova, Saveiki, Savenci, Semjoški, Šņokova, Udinova, Vaicuļeva, Vaivodi, Zareki.

## Saimniecība
### Transports

## Izglītība un kultūra

## Atsauces
Šenona Volkere

**Šenona Volkere** (*Shannon Walker*, dzimusi ) ir ASV Nacionālās aeronautikas un kosmosa administrācijas (*NASA*) astronaute, zinātniece. Viņa ir precējusies ar Austrālijā dzimušo astronautu Endiju Tomasu.

Volkeres pirmais kosmiskais lidojums sākās  kosmosa kuģī *[[Sojuz TMA-19]]*, lai piedalītos SKS 24. ekspedīcijā. Vēlāk viņa bija 25. ekspedīcijas sastāvā. Uz zemi atgriezās .

Otro reizi kosmosā Volkere devās 2020. gada 16. novembrī, esot kosmosa kuģa *[[SpaceX Crew-1]]* misijas speciālistam. Viņa bija Starptautiskās kosmosa stacijas 64. ekspedīcijas lidojuma inženiere, 65. ekspedīcijas komandiere. Uz zemes viņa atgriezās 2021. gada 2. maijā.

Kosmisko lidojumu kopsavilkums:

## Ārējās saites
* NASA Astronaut Shannon Walker  NASA 
* Шеннон Уолкер astronaut.ru
Roy

***Roy*** var būt:

* Arundhati Roja (*Arundhati Roy*; 1961) — indiešu rakstniece, scenāriste un politiskā aktīviste;
* Brendons Rojs (*Brandon Roy*; 1984) — amerikāņu basketbolists;
* Gildors Ruā (*Gildor Roy*; 1960) — kanādiešu aktieris un dziedātājs;
* Nikolā Ruā (*Nicolas Roy*; 1997) — kanādiešu hokejists;
* Patriks Ruā (*Patrick Roy*; 1965) — kanādiešu hokeja vārtsargs.
1908. gads Latvijā

thumb|315px|Latvijas - latviešu zemes karte (1911).
Šajā lapā ir apkopoti **[[1908. gads|1908. gada]] notikumi [[Latvijas vēsture|Latvijas vēsturē]]**. 
Vidzemes, Latgales, Kurzemes, Zemgales un Sēlijas vēsturiskās zemes tolaik atradās Krievijas Impērijas sastāvā (Kurzemes, Vidzemes un Vitebskas guberņā).
thumb|Pirmā Baltijas vēsturnieku kongresa materiāli (1908).

## Notikumi

### Janvāris
* 25. janvāris — Rīgā nodibināja Latviešu studentu savienību *[[Patria (studentu korporācija)|Patria]]*, kas 1926. gadā kļuva par studentu korporāciju.

### Aprīlis
* 28.-30. aprīlis — Rīgas Lielajā ģildē notika Pirmais Baltijas vēsturnieku kongress.

### Jūnijs
* 19. jūnijs — ugunsgrēkā nodega Rīgas Latviešu biedrības nams; līdz ar to savu darbību izbeidza arī Rīgas Latviešu biedrības teātris.

### Septembris
* 6. septembris — notika Bolderājas Romas katoļu baznīcas pamatakmens iesvētīšanas svinības.
* 7. septembris — ar Rūdolfa Blaumaņa izrādi "Indrāni" krievu tirgotāju biedrības "Uļej" zālē darbību sāka Jaunais Rīgas teātris.
* 15. septembris — Vidzemes un Kurzemes guberņās atcēla karastāvokli (pēc 1905. gada revolūcijas) nomainot to ar t.s. pastiprināto apsardzību.
* 15. septembris — "Kalna Sprīzdānos" pie Madonas (Sarkaņu pagasts) atvēra meiteņu proģimnāziju, kurā mācības uzsāka 30 skolnieces. Tā bija pirmā šāda statusa mācību iestāde Latvijā.

### Novembris
* 1. novembris — Nikolajs II apstiprināja Valsts aizsardzības padomes lēmumu likvidēt Liepājas jūras cietoksni. Ar šo lēmumu tika norakstīti cietokšņa būvei izlietotie  rubļu un līdz ar to Liepāja zaudēja cietokšņa statusu.

### Nezināms datums
* pavasaris — Rīgā tika dibināta Latvijas pretalkohola biedrība un Rīgas Latviešu izglītības biedrība.
* Rīgā notika pirmās starptautiskās fotoizstādes atklāšana.
* Rīgas Latviešu biedrības ortogrāfijas komisija valodnieku Kārļa Mīlenbaha un Jāņa Endzelīna vadībā izveidoja mūsdienu latviešu ortogrāfijas ("jaunās drukas") principus.
* Rīgā tika dibināta Latviešu skatuves biedrība.
* Augusts Dombrovskis uzcēla Burtnieku māju kā pirmo latviešu inteliģences jaunrades un atpūtas namu.
* Valmierā uzbūvēja pirmo ar elektroenerģiju darbināmo sūkņu staciju, kas aizvietoja zirgvilkmes sūknētavu.
* Krievu-Baltijas vagonu rūpnīcā nodibināja nodaļu automobiļu ražošanai.
* Abgunstes muižas kungu mājas celtniecības sākums.

## Dzimuši
* 15. janvāris — Ansis Artums, gleznotājs (miris 1997. gadā)
* 9. februāris — Līze Dzeguze, tēlniece (mirusi 1992. gadā)
* 23. februāris — Edgars Zīle, aktieris (miris 1986. gadā)
* 3. aprīlis — Lūcija Vankina, arheoloģe (mirusi 1989. gadā)
* 13. jūnijs — Miķelis Goppers, grāmatizdevējs (miris 1996. gadā)
* 1. septembris — Milda Zīlava, aktrise (mirusi 2002. gadā)
* 27. septembris — Vladimirs Petrovs (*Владимир Петров*), Latvijas krievu šahists (miris 1943. gadā)
* 11. septembris — Alfrēds Valdmanis, jurists un politiķis (miris 1970. gadā)

## Miruši

* 4. septembris — Rūdolfs Blaumanis, latviešu rakstnieks (dzimis 1863. gadā)

## Skatīt arī
* Latvijas vēsture
* Latvijas klimats
Valters Samuels

**Valters Adrians Samuels** (), dzimis **Valters Adrians Luhans** (*Wálter Adrián Luján*; ), ir bijušais ebreju izcelsmes Argentīnas futbola aizsargs.

Argentīnas futbola izlasi pārstāvēja no 1999. līdz 2010. gadam. Tās sastāvā ir piedalījies 2002. un 2010. gada FIFA Pasaules kausos.

## Sasniegumi
**Boca Juniors**

* Argentīnas pirmā divīzija: 1998, 1999
* Copa Libertadores: 2000

**AS Roma**

* Serie A: 2000–01
* Supercoppa Italiana: 2001

**Internazionale**

* Serie A: 2005–06, 2006–07, 2007–08, 2008–09, 2009–10
* Coppa Italia: 2005–06, 2009–10, 2010–11
* Supercoppa Italiana: 2005, 2006, 2008, 2010
* UEFA Čempionu līga: 2009–10

**Basel**

* Šveices Superlīga: 2014–15, 2015–16

**Argentīna**

* FIFA U-20 Pasaules kauss: 1997

**Individuālie sasniegumi**

* Serie A gada labākais aizsargs: 2010

## Ārējās saites
Penka rags

**Penka rags** () ir ar ledu klāts zemesrags Deivisa jūras piekrastē rietumos no Filipi glečera. Atdala Vilhelma II krastu no Leopolda un Astridas krasta. Piekrasti raga apkaimē sedz Rietumu šelfa ledājs. Ragu atklāja Daglasa Mosona ekspedīcija (1911—1914) un nosauca vācu ģeogrāfa Albrehta Penka vārdā.

## Atsauces
Lūkass

**Lūkass** var būt:

* Lūkass (personvārds)

## Cilvēki ar šādu vārdu
* Lūkass Krānahs Vecākais
* Lūkass Krānahs:
** Lūkass Krānahs Vecākais
** Lūkass Krānahs Jaunākais

## Cilvēki ar šādu uzvārdu
* Džerijs Lūkass (*Jerry Lucas*), amerikāņu basketbolists (dzimis 1940. gadā);
* Džordžs Lūkass (*George Lucas*), amerikāņu filmu režisors, kinoproducents, scenāriju autors (dzimis 1944. gadā).

## Skatīt arī
* Lukass
* Lukašs
Rietumu šelfa ledājs

**Rietumu šelfa ledājs** () ir devītais lielākais šelfa ledājs Antarktīdas piekrastē. Aizņem ap  garu piekrastes apgabalu Vilhelma II krasta rietumos un gandrīz visu Leopolda un Astridas krasta piekrasti starp Posadovska un Berjera līčiem. Tā platība ir ap  un tas iestiepjas jūrā par  rietumu un  austrumu daļā. Augstums virs jūras līmeņa no 70 līdz . Ledājs iekļauj vairākas salas, lielākās no kurām ir Mihailova, Zavadovska un Ļeskova salas. Ledājs barojas no vairākiem glečeriem, lielākais no kuriem ir Filipi glečers austrumdaļā.

Ledāju atklāja vācu polārpētnieka Ēriha fon Drigalska ekspedīcija (1901-1903) un nosauca pēc debesspuses, kuras virzienā ledājs tika ieraudzīts. Sīkāku ledāja izpēti veica PSRS antarktiskās ekspedīcijas 1957.-1960. gados. Zavadovska salā 1960. gadā darbojās īslaicīga polārstacija Družba.

## Atsauces

## Ārējās saites
* Rietumu šelfa ledāja satelītattēls
West

***West*** (no ) var attiekties uz:
* *[[West (zīmols)|West]]* — tabakas zīmols;
* Rietumeiropas vasaras laiks (*Western European Summer Time*, WEST);
* Rietumu šelfa ledājs (*West-Schelfeis*);
* Vests — angļu uzvārds.

## Skatīt arī
* Rietumi
1904. gada vasaras olimpiskās spēles

thumb|240px|Frensisa lauks 1904. gada vasaras olimpisko spēļu laikā
**1904. gada vasaras olimpiskās spēles** bija trešās vasaras olimpiskās spēles. Tās no  līdz  notika ASV pilsētā Sentluisā. Oficiāli spēles atklāja Deivids Frensiss. Šīs bija pirmās olimpiskās spēles, kuras nenotika Eiropā.

Sentluisas olimpiskajās spēlēs piedalījās 12 valstis, kuras pārstāvēja 651 sportists, pie kam Austroungārijas dubultmonarhiju pārstāvēja atsevišķas Austrijas un Ungārijas komandas. Kopā tika sadalīts 91 medaļu komplekts 17 sporta veidos.

## Interesanti fakti
* Peldētāji sacentās mākslīgā ūdenstilpē.
* SOK prezidents pasniedza ASV prezidentam Teodoram Rūzveltam olimpisko spēļu diplomu (tagad ir nodibināts Olimpiskais ordenis) par īpašiem nopelniem olimpiskās kustības attīstībā.
* ASV sprinteris Džordžs Peidžs bija pirmais melnādainais olimpisko spēļu uzvarētājs (uzvarēja 200 m un 400 m barjerskrējienā).
* uzvarētāji boksā drīkstēja startēt arī nākamajā svara kategorijā.

## Medaļu kopvērtējums

## Skatīt arī
* Olimpiskās spēles
* Vasaras olimpiskās spēles
* Starptautiskās Olimpiskās komitejas valstu un teritoriju kodi
* ASV notikušās olimpiskās spēles
** **1904. gada vasaras olimpiskās spēles** — Sentluisa
** 1932. gada vasaras olimpiskās spēles — Losandželosa
** 1932. gada ziemas olimpiskās spēles — Leikplesida
** 1960. gada ziemas olimpiskās spēles — Skvoveli
** 1980. gada ziemas olimpiskās spēles — Leikplesida
** 1984. gada vasaras olimpiskās spēles — Losandželosa
** 1996. gada vasaras olimpiskās spēles — Atlanta
** 2002. gada ziemas olimpiskās spēles — Soltleiksitija

## Ārējās saites

* SOK jumtalapa par Sentluisas olimpiskajām spēlēm 
* Sports-Reference profils
1920. gada vasaras olimpiskās spēles

**1920. gada vasaras olimpiskās spēles** bija septītās vasaras olimpiskās spēles. Tās no 1920. gada  līdz  notika Beļģijas pilsētā Antverpenē. Oficiāli spēles atklāja Alberts I. Šīs bija pirmās olimpiskās spēles pēc Pirmā pasaules kara beigām. Antverpenei tiesības rīkot spēles tika piešķirtas par pilsētas iedzīvotāju paciestajām sāpēm Pirmā pasaules kara laikā. Olimpiādē pirmo reizi ar atsevišķām komandām piedalījās Argentīna, Brazīlija, Čehoslovākija, Igaunija, Monako un Serbu, Horvātu un Slovēņu karaliste, bet nepiedalījās Pirmajā pasaules karā uzvarētās Centrālās lielvalstis un Padomju Krievija.

Antverpenes olimpiskajās spēlēs piedalījās 29 valstis, kuras pārstāvēja 2626 sportisti. Kopumā tika sadalīti 154 medaļu komplekts 22 sporta veidos.

## Interesanti fakti
* Antverpenē pirmo reizi mastā tika uzvilkts karogs ar pieciem apļiem.
* beļģu paukotājs Vikors Buans bija pirmais sportists, kurš dalībnieku vārdā deva olimpisko zvērestu.
* Otrās vietas ieguvējs 1500 m skrējienā brits Filips Noels - Beikers, būdams atbruņošanās eksperts, saņēma Nobela miera prēmiju.

## Medaļu kopvērtējums

## Skatīt arī
* Olimpiskās spēles
* Vasaras olimpiskās spēles
* Starptautiskās Olimpiskās komitejas valstu un teritoriju kodi

## Ārējās saites

* SOK jumtalapa par Antverpenes olimpiskajām spēlēm 
* Sports-Reference profils
Arturs Ešs

**Arturs Roberts Ešs Juniors** (; dzimis  Ričmondā, Virdžīnijas štatā, ASV, miris  Ņujorkā, Ņujorkas štatā, ASV) bija profesionāls amerikāņu tenisists. Savas karjeras laikā viņš izcīnīja trīs Grand Slam titulus. A. Ešs ir vienīgais afroamerikānis, kas triumfējis Vimbldonā, ASV un Austrālijas Atklātajos čempionātos.

1979. gadā Džeks Krāmers savā autorbiogrāfijā iekļāva A. Ešu starp 21 izcilāko spēlētāju tenisa vēsturē.

## Biogrāfija
Arturs Roberts Ešs dzimis un audzis Ričmondā, Virdžīnijā. Viņš kļuva par pirmo nēģeru izcelsmes tenisistu, kurš guva ievērojamus panākumus, savā karjerā uzvarot 3 Grand Slam turnīros. Karjera ilga no 1966. līdz 1980. gadam. 1969. gadā viņš tika atzīts par labāko sportistu Amerikas Savienotajās Valstīs. 1979. gadā smaga sirdslēkmes dēļ viņš bija spiests pārtraukt karjeru.

1983. gadā sirds operācijas laikā, pārlejot asinis, viņa ķermenī iekļuva AIDS vīruss. Tomēr viņš par to uzzināja tikai 1988. gadā veiktās smadzeņu operācijas laikā. Visu atlikušo dzīvi viņš veltīja cīņai pret AIDS un izveidoja HIV profilakses fondu.

Viņš nomira sestdien, 1993. gada 6. februārī Ņujorkā no pneimonijas, ar kuru AIDS novājinātais ķermenis nespēja tikt galā. Apbedīts Ričmondā.
## Apbalvojumi un pagodinājumi
* ASV tenisa asociācijas Billijas Džīnas Kingas nacionālā tenisa centra centrālais korts ir nosaukts par Artura  Eša stadionu. Šis ir plašākais korts pasaulē (22547 skatītāju vietas).
* 1985. gadā Ešs tika uzņemts Starptautiskajā tenisa slavas zālē.
* 1993. gada 20. jūnijā ASV prezidents Bills Klintons piešķīra Arturam Ešam (pēcnāves) Prezidenta Brīvības medaļu.

## Karjeras statistika
### ''Grand Slam'' fināli
#### Uzvaras

#### Zaudējumi

### Vietas ''Grand Slam'' turnīros

1 1977. gadā Austrālijas atklātais čempionāts notika divreiz — janvārī un decembrī.

## Atsauces

## Ārējās saites

*
Angolas basketbola izlase

**Angolas basketbola izlase** ir nacionālā basketbola komanda, kas pārstāv Angolas Republiku starptautiskās basketbola sacensībās, tādās kā Āfrikas čempionāts, Pasaules čempionāts, Olimpiskās spēles. Pašlaik (2023. gada septembris) Angolas izlase FIBA Pasaules izlašu rangā ieņem 34. vietu. Angolas izlases labākais panākums ir 11 uzvaras Āfrikas čempionātā.

## Panākumi
### Olimpiskajās spēlēs
* 1992: 10
* 1996: 11
* 2000: 12
* 2004: 12
* 2008: 12
* 2020:*nekvalificējās*

### Pasaules čempionātos
* 1986: 20
* 1990: 13
* 1994: 16
* 2002: 11
* 2006: 9
* 2010: 15
* 2014: 17
* 2019: 27
* 2023: 26

## Atsauces

## Ārējās saites
* Africabasket profils
Brazīlijas basketbola izlase

**Brazīlijas basketbola izlase**  ir komanda, kas pārstāv Brazīliju tādās starptautiskās basketbola sacensībās kā Olimpiskās spēles, Pasaules čempionāts un Amerikas čempionāts.

Izlases lielākais panākums ir zelts divos Pasaules čempionātos.

Pašlaik (2023. gada septembris) Brazīlijas izlase FIBA Pasaules izlašu rangā ieņem 12. vietu.

## Sasniegumi

## Atsauces

## Ārējās saites

*
Tērners

**Tērners** () ir populārs angļu uzvārds. Personas ar šādu uzvārdu:

* Džozefs Melords Viljams Tērners (*Joseph Mallord William Turner*; 1775—1851) — angļu gleznotājs;
* Evans Tērners (*Evan Turner*; 1988) — amerikāņu basketbolists;
* Mets Tērners (*Matthew Turner*; 1994) ― amerikāņu futbolists;
* Ričards Tērners (*Richard Turner*; 1882—1960) — angļu futbolists; 
* Teds Tērners (*Ted Turner*; 1938) — ASV mediju magnāts;
* Viktors Tērners (*Victor Turner*; 1920—1983) — britu antropologs.

## Skatīt arī
* Tērnere
Gausbergs

**Gausbergs** () ir apdzisis vulkāns Vilhelma II krastā Austrumantarktīdā. Vulkāna konuss ir 371 m augsts un ir vienīgā no ledus brīvā vieta plašā apgabalā. Pēdējās vulkāniskās aktivitātes tiek lēstas pirms ~50 000 gadiem. Gausbergs sākotnēji izvirdis kā zemledus vulkāns, veidojot daudz lielāku konusu, kā tagadējais.

Gausbergs pieder pie Gausberga-Kergelēna zemūdens grēdas, pie kuras pieder arī Kergelēna arhipelāga un Hērda salas vulkāni.

Vulkānu 1902. gada 29. martā atklāja vācu ekspedīcija Ēriha fon Drigalska vadībā un nosauca to, tāpat kā ekspedīcijas kuģi, matemātiķa un ģeogrāfa Kārļa Gausa vārdā.

## Atsauces

## Ārējās saites
* Lamproites from Gaussberg, Antarctica: Possible Transition Zone Melts of Archaean Subducted Sediments (ar karti)
* Petrology of lamproites
Baltijas Kauss futbolā 2010

**2010. gada [[Baltijas kauss futbolā]]** būs 43. turnīrs, kurā sacentīsies Latvijas, Lietuvas un Igaunijas futbola izlases. Tas notika no 18. līdz 20. jūnijam Lietuvas pilsētās Kauņā un Marijampolē (U21 izlasēm).
Kaspars Ikstens

**Kaspars Ikstens** (dzimis ) ir Latvijas futbolists, vārtsargs. Kopš 2018. gada spēlē Latvijas Virslīgas kluba RFS sastāvā.

## Karjera
Savu karjeru viņš uzsāka JFK Olimps/RFS sastāvā 2007. gadā. Komandā viņš aizvadīja 2 sezonas, būdams tās pamatvārtsargs. Pirms 2010. gada sezonas Aleksandrs Starkovs viņu iekļāva Skonto FC sastāvā, kur viņš ieņēma pamatvārtsarga vietu, izkonkurējot Germanu Māliņu, un ieguva Latvijas čempiona titulu. 2012. gada sezonā pievienojas Daugavpils "Daugavai", kuras rindās izcīnīja otro Latvijas čempiona titulu savā karjerā. 2013. gada sezonu uzsāka Islandes kluba *[[Víkingur Ólafsvík]]* rindās, bet vasaras pāreju perioda laikā pievienojās FK Jelgava. 2018. gada janvārī pievienojās FK RFS.

2010. gada 3. martā viņu pirmoreiz uzaicināja uz Latvijas izlasi uz spēli pret Angolas izlasi. Laukumā gan Ikstens neizgāja. Viņš tika iekļauts komandas sastāvā 2010. gada Baltijas kausa spēlēm, bet arī tajā turnīrā laukumā nedevās. Pirmo spēli izlases rindās aizvadīja  pret Dienvidkorejas izlasi.

## Sasniegumi
* Latvijas čempions - 2 (2010, 2012)
* Baltijas Čempionu kausa ieguvējs - 1 (2011)
* Baltijas Līgas čempions - 1 (2010/11)
* Latvijas futbola Virslīgas labākais vārtsargs - (2014)

## Atsauces

## Ārējās saites

* Laikraksts "Sports" - Skonto jaunais mūris
Entonijs Pārkers

**Entonijs Maikls Pārkers** (; dzimis  Napersvillē, Ilinoisas štatā, ASV) ir bijušais amerikāņu basketbolists, spēlē aizsarga pozīcijā, ASV basketbola izlases dalībnieks. 1997. gada NBA draftā viņu izraudzījās Ņūdžersijas "Nets" ar kopējo 21. kārtas numuru. Profesionāļa karjeras laikā spēlējis gan NBA, gan dažu Eiropas līgu klubos.

Eiropā viņš spēlēja Izraēlas līgas klubā Telavivas "Maccabi" un Itālijas Lega 1 līgas klubā Romas "Lottomatica". Kopumā viņš izcīnīja 3 Eirolīgas čempiontitulus, tika iekļauts sarakstā starp 50 izcilākajiem Eirolīgas dalībniekiem, 2004. gadā tika atzīts par Eirolīgas *Final-Four* vērtīgāko spēlētāju.

## Statistika NBA

### Regulārā sezona

### Izslēgšanas spēles

## Ārējās saites
Pārkers

**Pārkers** (, sieviešu dzimtē Pārkere) ir izplatīts angļu cilmes uzvārds. Cilvēki ar šo uzvārdu:

* Alans Pārkers (*Alan Parker*; 1944—2020) — britu kinorežisors un scenārists;
* Čārlijs Pārkers (*Charlie Parker*; 1920—1955) — amerikāņu džeza saksofonists un komponists;
* Kuanahs Pārkers (*Quanah Parker*; ap 1845—1911) — komanču virsaitis un karavadonis;
* Tonijs Pārkers (*Tony Parker*; 1982) — Francijas basketbolists;
* Trejs Pārkers (*Trey Parker*; 1969) — amerikāņu scenārists, animators, režisors un komponists;
* Entonijs Pārkers (*Anthony Parker*; 1975) — amerikāņu basketbolists;
* Skots Pārkers (*Scott Parker*; 1980) — angļu futbolists.
Ikstens

**Ikstens** var būt:

* Jānis Ikstens (1970) — latviešu politologs;
* Kaspars Ikstens (1988) — latviešu futbola vārtsargs.

## Skatīt arī
* Ikstena
Izvaltas pagasts

**Izvaltas pagasts** ir viena no Krāslavas novada administratīvajām teritorijām. Robežojas ar sava novada Ūdrīšu, Kombuļu, Grāveru un Šķeltovas pagastiem un Augšdaugavas novada Ambeļu, Biķernieku un Naujenes pagastiem. 

## Daba
### Hidrogrāfija
**Upes:** Lābiņu upeite, Šaltupe.

**Ezeri:** Muļdeņa, Sargavas ezers.

## Vēsture
1935. gadā Daugavpils apriņķa Izvaltas pagasta (līdz 1925. gadam **Izvoltas pagasts**) platība bija 133,6 km² un tajā dzīvoja 7333 iedzīvotāji. 1945. gadā pagastā izveidoja Izvaltas, Kozlišku, Peipiņu, Sprukstu, Staškevicu, Stivriņu un Šķeltovas ciema padomes, bet pagastu 1949. gadā likvidēja. Krāslavas rajona **Izvaltas ciemam** 1954. gadā pievienoja likvidēto Borovkas ciemu, 1959. gadā padomju saimniecības «Krāslava» teritoriju pievienoja Ūdrīšu ciemam, 1961. gadā pievienoja likvidēto Veiguļu un Šķeltovas ciemu kolhoza «Cīņa» teritoriju, 1977. gadā pievienoja daļu Biķernieku ciema teritorijas. 1990. gadā ciemu reorganizēja par pagastu. 2009. gadā Izvaltas pagastu kā administratīvo teritoriju iekļāva Krāslavas novadā.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

### Apdzīvotās vietas
Lielākas apdzīvotās vietas ir **[[Izvalta]]** (pagasta centrs), Liukāni, Meža Japini, Lielie Valaiņi, Beržine, Mazie Suveizdi.

## Saimniecība
### Transports

## Izglītība un kultūra

## Atsauces
Kriss Holts

**Kriss Holts** (; dzimis  Vankūverā, Britu Kolumbijā, Kanādā) ir bijušais ASV hokejists, vārtsargs. Karjeras laikā aizvadījis divas spēles Nacionālajā hokeja līgā, trīs sezonas aizvadījis Kontinentālajā hokeja līgā.

## Spēlētāja karjera
Profesionāļa karjeru sāka 2005. gadā, bet jau iepriekš - 2003. gada NHL draftā viņu izraudzījās Ņujorkas "Rangers" ar kopējo 180. kārtas numuru. Ir spēlējis NHL klubu Otavas "Senators", Ņujorkas "Rangers" un Sentluisas "Blues", AHL kluba Binghemtonas "Senators" (Otavas "Senators" fārmklubs) sastāvos.

2010. gada jūnijā viņš parakstīja līgumu ar KHL klubu Rīgas "Dinamo" uz divām sezonām. Holts piedalījās arī 2012 gada KHL Zvaigžņu spēlē.

2012.—13. gada KHL sezonu hokejists uzsāka Jekaterinburgas "Avtomobilist" sastāvā, taču janvārī tika aizmainīts uz Doneckas "Donbass" rindām. 2013.—14. gada sezonu hokejists aizvadīja Doneckas "Donbass" rindās. Vasarā klubs pameta KHL, savukārt Holts pievienojās Itālijas hokeja līgas klubam Ritten/Renon. Sezonas gaitā vārtsargs pārcēlās uz Austrijas hokeja līgas klubu Znojmo "Orli". 2015.—16. gada sezonā spēlēja Lielbritānijas hokeja līgā, pēc sezonas beigām paziņojot par karjeras beigšanu.

## Atsauces

## Ārējās saites
Henriks Kārlsons

**Henriks Kārlsons** (; dzimis 1983. gada 27. novembrī Stokholmā) ir zviedru hokejists, vārtsargs. Pašlaik (2017) Kārlsons spēlē Kontinentālās hokeja līgas kluba Astanas "Baris" sastāvā.

## Spēlētāja karjera
Profesionāļa karjeru Kārlsons uzsāka 2003.—04. gada sezonā, kad spēlēja Zviedrijas Division 1 kluba Botkyrka HC rindās. Nākamajā sezonā Kārlsons spēlēja jau otrajā spēcīgākajā Zviedrijas hokeja līgā - Allsvenskan, dažādos līgas klubos spēlējot līdz pat 2008.—09. gada sezonai.

2008.—09. gada sezonas gaitā Kārlsons debitēja Zviedrijas Elitsērijas kluba Södertälje SK sastāvā, taču nākamo sezonu aizvadīja jau Färjestad BK rindās.

2010. gada vasarā tika ziņots, ka Kārlsons panācis vienošanos ar KHL komandu Rīgas "Dinamo", taču hokejists pievienojās NHL vienībai Kalgari "Flames", nākamajā sezonā aizvadot 17 spēles kluba sastāvā. 2011.—12. gada sezonā Kārlsons "Flames" vārtus sargāja deviņās spēlēs.

2012.—13. gada sezonu Kārlsons aizvadīja AHL klubā Rokfordas "IceHogs". 2013. gada jūnija nogalē noslēdza līgumu ar Zviedrijas Elitsērijas klubu Šellefteo AIK, taču sezonas vidū pārcēlās uz KHL vienību Omskas "Avangard". Pēc sezonas beigām noslēdza līgumu ar KHL jaunpienācēju Helsinku "Jokerit", tās sastāvā aizvadot nākamās divas sezonas. Tad pievienojās Astanas "Baris".

## Ārējās saites
Ho Ši Mins

**Ho Ši Mins** (, ; dzimis , miris ) bija Vjetnamas komunistu līderis, Vjetnamas Komunistiskās partijas priekšsēdētājs un ģenerālsekretārs. Bijis arī Ziemeļvjetnamas premjerministrs (1945–1955) un prezidents (1945–1969).

## Biogrāfija
Ho Ši Mins piedzima 1890. gadā, kad Vjetnama bija Franču Indoķīnas sastāvā. Tēvs bija konfūcisma pētnieks un skolotājs. Kādu laiku tēvs bija nomaļas provinces ierēdnis, bet vēlāk viņš atteicās piedalīties koloniālās administrācijas darbā. Dēls arī bija noskaņots pret franču koloniālo pārvaldi. Lai gan Ho Ši Mina bērnība pagāja grūtos apstākļos, viņam bija iespēja mācīties ģimnāzijā, bet vēlāk — franču licejā. Tomēr viņam nebija iespējas saņemt stipendiju, lai mācītos augstskolā.

Ho Ši Mins devās uz Saigonu. 1911. gadā viņš sāka strādāt par virtuves palīgu uz franču tvaikoņa, aizceļojot uz Franciju. Līdzīgā veidā aizceļoja arī uz ASV. Vēlāk strādāja dažādus darbus, dzīvoja Apvienotajā Karalistē, kā arī apmeklēja citas valstis.

Dzīvojot Francijā (1919—1923), Ho Ši Mins sāka interesēties par politiku sava drauga, Francijas Sociālistu partijas biedra Marsela Kašēna ietekmē. Ho Ši Mins pievienojā vjetnamiešu nacionālistu grupai Francijā, kas atbalstīja Vjetnamas neatkarības ideju. Grupa centās izvirzīt jautājumu par vjetnamiešu tiesībām Indoķīnā, bet 1919. gada Parīzes miera konferencē tas tika ignorēts. Vēlāk grupas darbība un Ho Ši Mina publikācijas piesaistīja Dmitrija Manuiļska uzmanību, kas 1923. gadā sagādāja iespēju Ho Ši Minam apmeklēt Padomju Krieviju, kur viņš kļuva par nozīmīgu Komunistiskās Internacionāles darbinieku.

1930. gadā Ho Ši Mins dibināja Indoķīnas komunistisko partiju, kas vēlak pārtapa par Vjetnamas Komunistisko partiju.

1941. gadā Ho Ši Mins sāka vadīt kustību Vjetmins, kura mērķis bija Vjetnamas neatkarības iegūšana. 1945. gadā tika nodibināta sociālistiskā Vjetnamas Demokrātiskā Republika, kas 1954. gadā sakāva franču spēkus. Ho Ši Minam bija izšķiroša nozīme arī Vjetnamas Tautas armijas un Vjetkonga dibināšanā, kas cīnījās Vjetnamas kara laikā.

No 1945. līdz 1969. gadam Ho Ši Mins bija Vjetnamas Demokrātiskās Republikas (Ziemeļvjetnamas) prezidents. Mira 1969. gadā, nepiedzīvodams komunistu uzvaru Vjetnamas karā. Viņa vārdā nosaukta Hošimina — bijusī Dienvidvjetnamas galvaspilsēta Saigona. Apglabāts mauzolejā Hanojā.

## Atsauces
Orkāns (nozīmju atdalīšana)

**Orkāns** var būt:
* Orkāns — spēcīga cikloniska viesuļvētra mēranajos platuma grādos (Eiropā).
* Orkāns (vēja ātrums)‎ — patstāvīgs 12 balles stiprs vējš.
Džonam Takeram ir jāmirst

**"Džonam Takeram ir jāmirst"** () ir 2006. gada amerikāņu basketbola romantiskā kinokomēdija, kuras režisore ir Betija Tomasa. Galvenajās lomās ir Džesijs Metkafls, Britānija Snova, Ashanti, Sofija Buša, Ariella Kebela. Ziemeļamerikā tā tika izdota 2006. gada 28. jūlijā. Interneta portāla IMDb.com lietotāji šo filmu ir novērtējuši ar 5,5 zvaigznēm no 10 iespējamajām.

## Ārējās saites
*
Megana Foksa

**Megana Denīze Foksa** (; dzimusi  Okridžā, Tenesī štatā, ASV) ir amerikāņu aktrise un modele.

Aktrises karjeru sāka 2001. gadā ar mazām lomām dažādos TV seriālos un filmās, tai skaitā viņā tēloja populārajā seriālā "Ticēt un cerēt" (*Hope and Faith*). Kinoaktrises karjeru sāka 2004. gadā ar lomu filmā "Skatuves zvaigzne". Taču lielāko skatītāju ievērību viņa guva, filmēdamās filmā "Transformeri", par ko tika vairākkārt nominēta *[[Teen Choice Awards]]* balvām, filmējusies arī turpinājumā — "Transformeri 2: Pieveikto atriebība". 2009. gadā viņa attēloja galveno personāžu filmā "Dženiferas augums". 2014. gadā atveidoja Eiprilas O'Nīlas lomu filmā "Bruņurupuči nindzjas" (2014) un turpinājumā "Bruņurupuči nindzjas 2" (2016).

Megana Foksa ir atzīta par sekssimbolu tādos žurnālos kā *[[Maxim (žurnāls)|Maxim]]*, *[[Rolling Stone]]* un FHM.

## Filmogrāfija

## Atsauces

## Ārējās saites
Sofija Buša

**Sofija Anna Buša** (; dzimusi  Pasadīnā, Kalifornijas štatā, ASV) ir amerikāņu aktrise.

Atveidojusi lomas seriālos *[[One Tree Hill]]* (2003–2012), "Čikāgas sardzē" (*Chicago P.D.*, 2014–2017) un *[[Good Sam]]* (2022). Filmējusies tādās filmās kā "Džonam Takeram ir jāmirst" (2006), "Stopētājs" (*The Hitcher*, 2007), *[[The Narrows]]* (2008), "Kā apprecēt miljardieri"(*Chalet Girl*, 2011), "Maršals" (2017), *[[Acts of Violence]]* (2018) un ieskaņojusi lomu animācijas filmā "Lieliskie 2" (2018). Buša pretendēja uz lomu filmā "Terminators 3: Mašīnu sacelšanās", taču filmas režisors noraidīja viņas kandidatūru kā filmas varones vecumam neatbilstošu. Bijusi uz vairāku modes un vīriešu žurnālu vākiem un vairākkārt atzīta par vienu no skaistākajām sievietēm pasaulē.

## Atsauces

## Ārējās saites

* Oficiālā mājaslapa
Britānija Snova

**Britānija Snova** (; dzimusi  Tampabejā, Floridas štatā, ASV) ir amerikāņu aktrise.

Filmējusies tādās filmās kā *[[Guiding Light]]*, "Matu laka", "Izlaiduma nakts" (*Prom Night*), "Auklis" (*The Pacifier*), "Džonam Takeram ir jāmirst", "Pirmklasīgās", "Pirmklasīgās 2", "Pirmklasīgās 3" un ''X''. Piedalījusies arī vairāku mūzikas videoklipu filmēšanā.

## Ārējās saites
Demija Mora

**Demija Gainsa** (; dzimusi  Rosvellā, Ņūmeksikas štatā, ASV), plašāk pazīstama kā **Demija Mora** (), ir amerikāņu aktrise, producente, modele un dziesmu autore.

Aktrises karjeru uzsāka kā mazu lomu atveidotāja dažādos seriālos un filmās. 20. gadsimta 90. gados filmējās jau galvenajās lomās tādās filmās kā "Spoks" (*Ghost*, 1990), "Daži labi vīri" (1992), "Nepiedienīgs piedāvājums" (1993), "Atklājums" (*Disclosure*, 1994) un TV filmā "Ja šīs sienas spētu runāt" (*If These Walls Could Talk,* 1996). Divas reizes Mora tikusi nominēta Zelta globusa balvai — par lomu filmā "Spoks" un TV filmā "Ja šīs sienas spētu runāt".

1996. gadā par striptīza dejotājas lomu filmā "Striptīzs" (*Striptease*) Mora saņēma 12,5 miljonu dolāru, kas bija tajā laikā lielākais honorārs, ko saņēmusi aktrise. Filma gan tika nokritizēta un ieguva Zelta avenes balvu kā gada sliktākā filma, bet Mora — kā sliktākā aktrise. 1997. gadā Mora attēloja pilnīgi atšķirīgu lomu filmā "Kareive Džeina" (*G.I. Jane*), tomēr arī šī filma nebija veiksmīga, un Morai piešķīra Zelta avenes balvu. Tomēr Mora guva ievērību 2003. gadā ar lomu filmā "Čārlija eņģeļi: Pilna jauda". Bet par šo lomu Morai jau atkal piešķīra Zelta avenes balvu.

Vēlāk sekoja veiksmīgākas filmas "Krēsla" (*Half Light*, 2006), "Bobijs" (2006), "Misters Brūkss" (*Mr. Brooks*, 2007), "Nevainojams" (*Flawless*, 2007), "Džonsu ģimene" (*The Joneses*, 2009), *[[Bunraku]]* (2010), *[[Forsaken]]* (2015).

Savu uzvārdu, ar kuru viņu pazīst, ieguva no sava pirmā vīra rokmūziķa Fredija Mora. Pēc tam bija precējusies ar Brūsu Vilisu, bet trešā laulībā bija ar Eštonu Kučeru.

## Filmogrāfija

## Atsauces

## Ārējās saites
Posadovska līcis

**Posadovska līcis** () ir atvērts līcis Deivisa jūras piekrastē Vilhelma II krastā austrumos no Filipi glečera mēles. Līča krastā atrodas apdzisušais vulkāns Gausbergs. Līci 1902. gada februārī atklāja Ēriha fon Drigalska ekspedīcija un nosauca Vācijas impērijas valsts sekretāra, grāfa Artūra fon Posadovska-Vēnera *(Arthur von Posadowsky-Wehner)* vārdā, kurš bija devis lielu ieguldījumu ekspedīcijas finansēšanā. 

## Atsauces

## Ārējās saites
* Džona Keldvela etīde
Beverīnas aplenkums

**Beverīnas aplenkums** notika 1208. gada ziemā igauņu atbildes karagājienā pēc letgaļu un krustnešu iebrukuma Ugaunijā un Otepē pils nodedzināšanas.

Tālavas letgaļi nocietinājās savās pilīs un gatavojās igauņu karaspēka iebrukumam. Ugauņu un sakaliešu karavīri izpostīja Trikātas pilsnovadu, sagūstīja un nogalināja tās iedzīvotājus, ieskaitot vienu no letgaļu vecākajiem - Vardeku. 
Tad igauņi uzbruka Tālavas galvenajai pilij Beverīnai, bet to ieņemt nespēja. Katoļu priesteris Indriķis uzkāpa uz pils aizsargsienas un, kamēr citi cīnījās, skandināja kādu mūzikas instrumentu un dziedāja lūgšanu dziesmas. Igauņi pārtrauca cīņu, jo domāja, ka kristiešu dievs palīdz letiem kaujā. 
Letgaļi nepiekrita miera sarunu uzsākšanai, pieprasot igauņiem atdot kara laupījumu un pieņemt katoļu ticību. Igauņi sašutumā nolēma atkāpties. Zobenbrāļu ordeņa mestrs Venno kopā ar letgaļu karaspēku devās vajāt igauņus, bet nespēja tos panākt stiprā sala dēļ.

## [[Auseklis (dzejnieks)|Ausekļa]] "Beverīnas dziedonis" (1876)

1876. gadā Indriķa hronikā aprakstīto notikumu iespaidā Auseklis uzrakstīja nacionālromantisku dzejoli , kurā viņu priesteris attēlots kā sirms senlatviešu vaidelotis. 1891. gadā Jāzeps Vītols sacerēja kora dziesmu "Beverīnas dziedonis".

## Skatīt arī
* Livonijas krusta kari
Drū Berimora

**Drū Berimora** (; dzimusi  Kalversitijā, Kalifornijas štatā, ASV) ir amerikāņu aktrise, kinoproducente un režisore.

Berimoras vectēvs ir slavenais aktieris Džons Berimors, pati Drū dzimusi aktieru Džona Drū Berimora un Jaidas Berimoras ģimenē. Viņas pirmā loma bija filmā *[[Altered States]]* 1980. gadā. Viņa ātri kļuva par vienu no Holivudas populārākajām bērnu aktrisēm. Ir filmējusies tādās filmās kā "Citplanētietis" (1982), "Zēni malā" (1995), "Betmens uz mūžu" (1995), "Čārlija eņģeļi" (2000), "Čārlija eņģeļi: Pilna jauda" (2003), "Kārtējais pirmais randiņš" (2004). Drū Berimora ir saņēmusi vairākus apbalvojumus, tai skaitā Zelta globusa balvu par lomu TV filmā *[[Grey Gardens]]* (2009).

Berimorai ir bijušas problēmas ar alkoholu un narkotikām.

## Atsauces

## Ārējās saites
Eva Mendesa

**Eva Mendesa** (; dzimusi  Maiami, Floridas štatā, ASV) ir amerikāņu aktrise un modele.

Savu aktrises karjeru sāka 1990. gadu beigās, filmējoties TV filmās un seriālos, kā arī dažās kinofilmās. Atpazīstamību ieguva ar lomu filmā "Treniņa diena" (2001). Vēlāk filmējusies jau plaši pazīstamās filmās "Reiz Meksikā" (2003), "Ātrs un bez žēlastības 2" (2003), "Ārpus laika" (2003), "Hičs. Konsultants mīlas jautājumos" (2005), "Mums pieder nakts" (2007), "Rēgu bruņinieks" (2007), "Gars" (2008) un "Sliktais policists" (2009). 2008. gadā piedalījās ASV prezidenta Baraka Obamas prezidenta vēlēšanu kampaņā.

## Ārējās saites
Filipi glečers

**Filipi glečers** () ir ap 30 km garš un 10 km plats piekrastes šļūdonis Austrumantarktīdā. Sākas Polārajā plato un noplūst jūrā Vilhelma II krastā uz Rietumu šelfa ledāja austrumu galu.

Glečers tika apzināts pēc operācijas *[[Highjump]]* aerofotogrāfijām un nosaukts vācu ģeologa, Drigalska ekspedīcijas dalībnieka Emīla Filipi *(Emil Philippi)* vārdā.

1986. gadā uz Filipi glečera ceļā no Molodjožnajas uz Mirnijas staciju avarēja padomju polārpētnieku lidmašīna Il-14M, kuras 6 cilvēku ekipāža gāja bojā.

## Atsauces
Kalniešu pagasts

**Kalniešu pagasts** ir viena no Krāslavas novada administratīvajām teritorijām tā vidienē, Daugavas labajā krastā. Robežojas ar sava novada Krāslavas, Skaistas, Robežnieku, Indras, Piedrujas pagastiem un pa Daugavu ar Kaplavas pagastu. 

## Daba
### Hidrogrāfija
**Upes:** Lileja, Solodka, Stirna, Šaltupe, Tabakerka, Zīmeļa.

**Ezeri:** Apeineišu ezers, Calms, Čaupu ezers, Dauguļu ezers (Šterenberga ezers), Dolģiņkoje, Dorotpoles ezers, Dziļais ezers), Gluhoje, Krugļeņkoje, Lukštānu ezers, Maču ezers, Mazais Dorotpoles ezers, Mjaļina, Noviku ezers, Paslava, Prūdeņš, Purva ezers, Riņģis (Rinču ezers), Silavu ezers, Stirns, Šlapuks, Trestišku ezers, Ustubnīks, Vaičuku ezers, Vikaiņu ezers, Zīmeļs.

## Vēsture
1471. gadā Indricas ordeņa nocietinājumā notika Daugavpils komtura un Rēzeknes fogta sarunas ar Lietuvas dižkunigaitijai pakļauto Polockas vaivadu.  

17. gadsimtā tika uzcelta Indricas katoļu baznīca.
Līdz 1920. gada agrārajai reformai tagadējā Kalniešu pagasta teritorijā atradās Baltiņu, Indricas, Mazindricas, Stirnišķu un Taulinovas muižas. 

1945. gadā Daugavpils apriņķa Skaistas pagastā izveidoja Kalniešu ciema padomi. Krāslavas rajona **Kalniešu ciemam** 1950. gadā pievienoja likvidēto Niedrītes ciemu, 1960. gadā — Baltiņu ciema kolhoza «Daugava» teritoriju, 1965. gadā — Krāslavas ciema kolhoza «Daugava» teritoriju, 1966. gadā — likvidēto Baltiņu ciemu.

1990. gadā ciemu reorganizēja par pagastu. 2009. gadā Kalniešu pagastu kā administratīvo teritoriju iekļāva Krāslavas novadā.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

### Apdzīvotās vietas
Lielākās apdzīvotās vietas ir **[[Kalnieši]]** (pagasta centrs), Andžāni.

## Saimniecība
### Transports

## Izglītība un kultūra

## Atsauces
Prezervatīvs

thumbnail|235px|Prezervatīvs
**Prezervatīvs** jeb **kondoms**, sarunvalodā arī **kondons** vai **gumija**, ir viens no kontracepcijas līdzekļiem, ko izmanto dzimumakta laikā, lai izsargātos no nevēlamas grūtniecības un seksuāli transmisīvajām slimībām (STS), piemēram, no AIDS, gonorejas, hlamīdijas. Prezervatīvs ir plāna lateksa uzmava, ko velk uz dzimumlocekļa. Prezervatīva galā ir vieta, kur uzkrāties spermai. Prezervatīva galvenais uzdevums ir neļaut spermai nonākt makstī. Ir arī speciāli sievietēm domāti prezervatīvi.

## Veidi
Prezervatīvi atšķiras pēc izmēriem, tekstūras, stila, krāsas un pat garšas. Prezervatīvus iesaka lietot arī orālā seksa laikā. Plašāk zināmie prezervatīvu ražotāju zīmoli ir *[[Ansell]]*, *[[Condomi]]*, *[[Durex]]*, *[[Hot Rod (uzņēmums)|Hot Rod]]*, *[[KamaSutra (prezervatīvi)|KamaSutra]]*, *[[LifeStyles]]*, *[[Moods]]*, *[[Nirodh]]*, *[[NYC Condom]]*, *[[Safedom]]* un *[[Trojan]]*. 

## Drošs sekss

thumbnail|175px|Prezervatīva lietošanas pamācība angļu valodā
Prezervatīvi plaši tiek rekomendēti kā līdzeklis drošam seksam. Tas ir kā profilakses līdzeklis pret seksuāli transmisīvajām slimībām (STS). Ir pierādīts, ka prezervatīvi samazina inficēšanos ar šīm slimībām kā vīriešiem, tā arī sievietēm. Prezervatīvs nenodrošina pilnīgu aizsardzību pret AIDS, dzimumorgānu herpēm, dzemdes kakla vēzi, sifilisu, hlamīdijām, gonoreju un citām slimībām. Prezervatīvi tiek ieteikti arī kā dzimstības kontroles metode.

Sperma nespēj izsūkties cauri prezervatīvam. Vienīgais veids, kā sperma var nonākt makstī ir gadījumos, kad prezervatīvs ir bojāts vai caurs, kā arī gadījumos, kad prezervatīvs tiek nepareizi lietots. Pretējā gadījumā sperma uzkrājas prezervatīvā. Prezervatīvs erekcijas laikā ir jāuzmauc uz dzimumlocekļa tā, lai galā paliktu vieta, kur uzkrāties spermai. Pēc tam tas ir pilnībā jāizritina līdz dzimumlocekļa pamatnei.

## Vēsture
Prezervatīvi ir lietoti vairāk nekā 3000 gadus. Ir atrastas vēstures liecības (attēli), kuros redzams, ka Senajā Ēģiptē izmantoja linu auduma prezervatīvus. Tiek pieļauts, ka šie prezervatīvi tika izmantoti, lai pasargātos no infekcijām un kukaiņu kodumiem. Kairas muzejā ir prezervatīvam līdzīgs priekšmets, kas it kā esot piederējis ēģiptiešu faraonam Tutanhamonam.

Pirmie prezervatīvi no dzīvnieku zarnām, kas pildīja kaut cik savu funkciju, parādījās 18. gadsimtā. Tie tika dēvēti par "angļu mētelīšiem". 18. gadsimta sākumā pirmo reizi parādījās arī termins ‘kondoms’. Termina izcelsme ir neskaidra. Izplatītā versijā prezervatīvu izgudrošana un nosaukšana par kondomu tiek saistīta ar Anglijas karaļa Čārlza II līdzgaitnieku, nezināmu “Dr. Kondomu” vai “Kondomas ērlu”. Nav pierādījumu, ka šāda persona ir eksistējusi.

1855. gadā amerikāņu ķīmiķis Čārlzs Gudjērs (*Charles Goodyear*) izveidoja pirmos gumijas prezervatīvus. 1920. gados parādījās pirmie lateksa prezervatīvi.

Sieviešu prezervatīvi ir relatīvi jauni. Tie tirgū parādījās 1992. (Eiropā) un 1993. gadā (ASV).

## Atsauces

## Ārējās saites

*
Kalniešu ciems

**Kalniešu ciems** var būt:
* Kalniešu pagasta nosaukums līdz 1990. gadam
* Kalniešu ciems - administratīvi teritoriāla vienība Gaujienas rajonā (1945-1954)
Baltix

**Baltix GNU/Linux** ir Linux distributīvs, kas pamatā orientēts lietošanai personālajos datoros. Tas ir bāzēts uz Ubuntu Linux un Debian GNU/Linux, un koncentrējas uz lietojamību, vienkāršu uzstādīšanu un izmantošanu Lietuvā un Latvijā. Baltix operētājsistēma un programmu pakas tiek aktīvi izstrādātas kopš 2003. gada. Kopš 2005. gada Baltix GNU/Linux ir bāzēts un 100% saderīgs ar Ubuntu Linux.

Baltix GNU/Linux DVD (USB) sevī ietver visu, kas nepieciešams datora lietošanai gan darbā, gan mājās — interneta pārlūku, tekstapstrādes un citas biroja programmatūras komplektu, pareizrakstības vārdnīcas, izglītojošu un mācību programmatūru, audio un video atskaņotājus, spēles u.c.

“Baltix” operētājsistēmu un programmas var palaist no kompaktdiska vai USB flešatmiņas un atmiņas kartes, neinstalējot uz datora (DzīvaisCD/USB).

Distributīvu oficiāli iesaka Lietuvas Izglītības ministrija tā lietošanai skolās.

## Iekļautā programmatūra
“Baltix” kā grafisko lieotāja saskarni izmanto GNOME un LXDE logu pārvaldniekus.

Baltix sistēma var atskaņot visus populārākos video un audio formātus.

Var darbināt Windows programmas un spēles — Wine programmatūra ir iekļauta pēc noklusējuma.

Darbavirsma un galvenās programmas ir tulkotas lietuviešu, krievu, latviešu un citās valodās.

Iekļautas 200+ programmas biroja un multimediju darbam, internetam, izglītībai, apmācībām, zinātnei un izklaidei.

## Papildu iespējas
Baltix iespējas, kuru nav standarta Ubuntu CD:

* Izglītojošas programmas bērniem un pieaugušajiem, piemēram, GCompris, TuxPaint, Celestia u.c.
* Interesantas un jautras spēles, piemēram, Pingus, Frozen-Bubble, PlanetPenguin Racer.
* Vektorgrafikas, CAD un grafikas zīmēšanas programmas, piemēram, Inkscape, QCAD, Dia.
* Ātrs logu menedžeris (LXDE)
* Iespēja palaist daudzas programmas, kuras paredzētas Windows operētājsistēmai.
* Ofisa dokumentu ClipArt un veidnes.
* Daudzas programmas, kuras noder lietuviešiem un latviešiem, piemēram, OpenDict vārdnīca, dažādas ortogrāfiskās vārdnīcas u.c.
* Distributīvs ir labi piemērots darbam ar veciem datoriem – tam nepieciešams tikai 64 MB RAM un 200 MHz procesors.

## Sistēmas prasības
* x86-64-savietojams CPU (Intel, AMD - 1 GHz vai labāks)
* 256 MB RAM (teksta režīmā), vai vismaz 1 GB ar grafisko režīmu. Darbam ar ofisa programmām, KDE vai GNOME, var būt nepieciešami 2 GB.
* Standarta sērijas PS/2 pele vai IMPS/2 savienojamība ar USB peli.

## Skatīt arī
* Ubuntu
* Edubuntu
* Debian

## Atsauces

## Ārējās saites

* Baltix - oficiālā Baltix GNU/Linux mājaslapa
* Developers project (angļu valodā)
* UDB/DVD images of latest candidate versions 
* Additional software repository
* Ubuntu-lv  - latviešu Ubuntu resurss
Bridžtauna

**Bridžtauna** () ir Barbadosas galvaspilsēta. Pilsētā dzīvo 96,6 tūkstoši iedzīvotāju, aptuveni trešā daļa no visiem valsts iedzīvotājiem. Bridžtaunā atrodas vienīgā osta visā valstī. Ienākumus galvenokārt nodrošina kuģošana un tūrisms. Bridžtaunā atrodas cukura un ruma rūpnīcas.

Bridžtaunu 1628. gadā dibināja briti. Vairākas reizes pilsētu ir nopostījuši ugunsgrēki. 1854. gadā aptuveni 20 tūkstoši pilsētas iedzīvotāju nomira no holēras. 1966. gadā, kad Barbadosa kļuva par neatkarīgu valsti, Bridžtauna kļuva par tās galvaspilsētu.

## Ārējās saites
Sigulda (stacija)

**Sigulda** ir dzelzceļa stacija Siguldā, dzelzceļa līnijā Rīga—Lugaži. Siguldas stacija ir dīzeļvilcienu maršruta Rīga—Sigulda galapunkts un šeit pietur arī Valmieras un Valgas maršrutu dīzeļvilcieni, kā arī starptautiskais maršruts Viļņa—Rīga—Valga un Rīga—Tallina. Sigulda ir C biļešu zonas gala stacija. Stacijā darbojas biļešu kase. Maksa par braucienu no Rīgas līdz Siguldai ir 2,50 eiro (2024).

## Vēsture
Siguldas stacija (*Segewold, Зегеволд*) tika ierīkota līdz ar dzelzceļa līnijas dzelzceļa līnijas Rīga—Pleskava izbūvi. 1925. gadā pēc arhitekta, profesora Pētera Federa projekta uzbūvēta Latvijas lepnākā stacijas ēka. Otrā pasaules kara laikā tā tika iznīcināta. Tagadējā stacijas ēka uzbūvēta 1950. gadā.

Stacija 2012.—2014. gadā rekonstruēta, izbūvēti divi jauni un paaugstināti peroni. Uzgaidāmā telpa arī ir izremontēta un stacija apvienota ar Siguldas autoostu (autoostas kases slēgta). Stacijas ēkā atrodas Siguldas tūrisma informācijas centrs, Siguldas novada pašvaldības policija, veikals "Narvesen".

Līdz 1948. gadam starp Siguldu un Līgatni pastāvēja stacija Vildoga.

## Pasažieru pārvadājumi

## Vēsturiski attēli


Attēls:Siguldas dzelzceļa stacija pirms 1914.jpg|Siguldas dzelzceļa stacija pirms 1914. gada
Attēls:Sigulda 1919.jpg|Siguldas stacijas ēka 1919. gadā
Attēls:Sigulda 1930.jpg|Siguldas stacijas ēka 1930. gados
Attēls:Siguldas stacijas restorāns 1926.jpg|Siguldas stacijas restorāns (1926)


## Attēlu galerija

Attēls:Siguldas dzelzceļa stacija.JPG|Siguldas stacija 2012. gadā
File:Sliežu ceļi Siguldā.jpg|Sliežu ceļi Līgatnes virzienā
File:Sliežu ceļi Siguldā 2.jpg|Sliežu ceļi Rīgas virzienā
Attēls:Skats uz Stacijas laukumu.jpg|Skats uz Stacijas laukumu
Attēls:Plāksnīte "1. vagona apstāšanās vieta".jpg|Plāksnīte "1. vagona apstāšanās vieta"
Attēls:AS "Cata" autobuss Siguldas autoostā.jpg|AS "Cata" autobuss Siguldas autoostā
Attēls:Siguldasstacija01.jpg|Dīzeļvilciens DR1A Siguldas stacijā
Attēls:Siguldasstacija02.jpg|Skats Līgatnes virzienā


## Ārējās saites
* Siguldas vecā stacija

## Atsauces un piezīmes